ย่านชุมชนเก่า: ชุมชนบ้านยะวึก
ที่อยู่: ตำบลยะวึก อำเภอชุมพลบุรี จังหวัดสุรินทร์ ภาคตะวันออกเฉียงเหนือ
ลักษณะสำคัญ: ชุมชนบ้านยะวึก เป็นชุมชนโบราณที่ตั้งอยู่บนที่ดอน มีคูน้ำขนาดใหญ่และคันดินรูปวงรีล้อมรอบ พื้นที่โดยรอบชุมชนเป็นพื้นที่เกษตรกรรม เป็นชุมชนพักอาศัยแบบชนบท ประชากรในชุมชนประกอบอาชีพด้านเกษตรกรรมเป็นหลัก ได้แก่ การทำนา รองลงมาเป็นรับจ้าง ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบท มีเอกลักษณ์ของภาษาพูด ได้แก่ ภาษาเขมร เป็นชุมชนโบราณที่มีการก่อตั้งเป็นชุมชนซ้อนทับกับแหล่งโบราณ จากอดีตเรื่อยมาจนถึง ปัจจุบัน เป็นแหล่งโบราณคดีที่สำคัญ คือ มีการขุดพบโบราณวัตถุ เช่น พระพุทธรูป เสมาหิน โครงกระดูก และเศษภาชนะดินเผากระจายอยู่จำนวนมาก สันนิษฐานว่าน่าจะเป็นที่อยู่ของชุมชนโบราณที่มีอายุประมาณสมัยทวารวดี